钦定古今图书集成/历象汇编/庶征典/第183卷 > 《田家五行》 > 南齐
## 钦定古今图书集成/历象汇编/庶征典/第183卷 > 《田家五行》 > 南齐

### 高帝建元二年枫槻梨树连理

按：《南齐书高帝本纪》，不载。　按《祥瑞志》，“建元二年九
月，有司奏上虞县枫树连理，两根相去九尺，双株均
耸，去地九尺，合成一干。故鄣县枫树连理，两株相去
七尺，大八围，去地一丈，仍相合为树，泯如一木。”山阳
县界若耶村有一槻木，合为连理。淮阴县建业寺梨
树连理，建康县梨树耀欀五围，连理六枝。

### 武帝永明元年嘉禾生木连理

按：《南齐书武帝本纪》，不载。　按《祥瑞志》，“永明元年正
月，新蔡郡固始县获嘉禾，一茎五穗。五月，木连理，生
安成新喻县，又生南梁陈县。闰月，璿明殿外阁南槐
树连理。八月，盐官县内乐村木连理。新蔡县获嘉禾，
二茎九穗，一茎七穗。十一月，固始县获嘉禾，一茎九穗。”

永明二年，“槿、槐、栗、连理、嘉禾生。”

按：《南齐书武帝本纪》，不载。　按《祥瑞志》：“二年七月，乌
程县陈文则家槿树连理。新冶县槐栗二木合生，异
根连理，去地数尺，中央小开，上复为一。八月，梁郡雎
阳县界野田中获嘉禾，一茎二十三穗。”

永明三年，“榆槿梓樠连理。”

按《南齐书武帝本纪》，不载。　按《祥瑞志》：“三年正月，安
城县榆树二株连理。二月，安阳县梓树连理。九月，句
阳之谷山槿树连理，异根双挺，共杪为一。十二月，永
宁左郡樠木连理。”

永明四年：李连理。

按《南齐书武帝本纪》，不载。　按《祥瑞志》，“四年二月，秣
陵县高天明园中李树连理生，高三尺五寸，两枝别
生，复高三尺，合为一干。”

永明五年，柽连理、嘉禾生。

按：《南齐书武帝本纪》，不载。　按《祥瑞志》：“五年正月，秣
陵县华僧秀园中四树连理。山阴县孔广家园柽树
十二层，会稽太守随王子隆献之，种芳林园凤光殿
西。九月，莒县获嘉禾一株。”

永明六年，楦连理。

按《南齐书武帝本纪》，不载。　按《祥瑞志》，“六年四月，江
宁县北界赖乡齐平里三成逻门外路东太常萧惠
基园，楦树二株连理，其高相去三尺，南大北小，小者
倾柯南附，合为一树，枝叶繁茂，圆密如盖。”

永明七年李连理。

按《南齐书武帝本纪》，不载　按《祥瑞志》，“七年，江宁县
李树二株连理，两根相去一丈五尺。”

永明八年，紫芝生槻树，连理。

按《南齐书武帝本纪》，不载。　按《祥瑞志》，“八年三月，阳
城县获紫芝一株。巴陵郡树连理四株。武陵白沙戍
槻木连理，相去五尺，俱高三尺，东西二枝，合而通柯。
十二月，柴桑县陶委天家树连理。”

永明九年，木中有文，始兴郡𣗋树生。

按《南齐书。武帝本纪》，不载。　按《祥瑞志》，“九年，秣陵县
𩰚场里安明寺有古树，众僧改架屋宇，伐以为薪，剖
树木里，自然有法。大德”三字。始兴郡本无𣗋树，调味
有阙。世祖在郡，堂屋后忽生一株。

永明十年，嘉禾生。

按《南齐书武帝本纪》。不载　按《祥瑞志》，“十年六月，海
陵齐昌县获嘉禾，一茎六穗。”

永明十一年，嘉禾生。

按《南齐书武帝本纪》，不载。　按《祥瑞志》，“十一年九月，
雎阳县田中获嘉禾一株。”

### 郁林王隆昌元年紫芝生按南齐书郁林王本纪不载 按祥瑞志隆昌元年正月襄阳县获紫芝一茎

### 东昏侯永元 年菖蒲生花有光

按《南齐书东昏侯本纪》不载。　按《五行志》：“永元中，御
刀黄文济家斋前种菖蒲，忽生花，光影照壁成五采。
其儿见之，馀人不见也。少时文济被杀。”